14/09/2010 | Administración LocalMunicipal
Sada
Servizos Económicos
Aprobación definitiva da modificación da Ordenanza reguladora do prezo público polo servizo de axuda no fogar

Ao non terse presentado durante o período de exposición ao público reclamacións contra o acordo plenario de data 24/06/2010, polo que se aprobou provisionalmente a modificación da Ordenanza reguladora do prezo público pola prestación do servizo de axuda a domicilio, dando nova redacción a dita ordenanza, que pasa a denominarse reguladora do servizo de axuda no fogar, de conformidade co establecido no artigo 49 da Lei 7/1985, do 2 de abril, reguladora das Bases do Réxime Local, enténdese definitivamente adoptado o dito acordo; polo que en cumprimento do disposto no artigo 70.2 da mesma Lei, publícase o texto íntegro de dita modificación: ORDENANZA REGULADORA DO PREZO PÚBLICO POLA PRESTACIÓN DO SERVIZO DE AXUDA NO FOGAR Artigo 1.–Fundamento e natureza. De conformidade co disposto no artigo 41 do Real Decreto Lexislativo 2/2004, de 5 de marzo, poio que se aproba o texto refundido da Lei Reguladora das Facendas Locais, este Concello establece o prezo público pola prestación do servizo público municipal de axuda no fogar. Artigo 2.–Concepto. O prezo público regulado nesta ordenanza constitúe unha prestación patrimonial de carácter público que se satisfará pola prestación do servizo de axuda no fogar concedida a través dos servizos sociais municipais, de conformidade coa ordenanza reguladora do servizo de axuda no fogar do Concello. Artigo 3.–Obrigado ao pago. As persoas que se beneficien dos servizos ou actividades do programa de axuda no fogar están obrigados ó pago do prezo público que lle corresponda de acordo coas tarifas establecidas na presente ordenanza. Para ser beneficiario do mesmo estarase ó disposto no Regulamento municipal do servizo de axuda no fogar e as resolucións da CCAA de programa individual de atención a dependencia. Artigo 4.–Exencións e bonificacións. No caso en que a capacidade económica da persoa usuaria do servizo sexa igual ou inferior ao indicador público de rendas de efectos múltiples (IPREM), quedará exenta do prezo público regulado nesta ordenanza. No caso de desestruturación familiar o risco de exclusión social, de acordo coa valoración e proposta dos servizos sociais do concello e mediante resolución motivada do órgano competente, podese acordar a bonificación ou exención do prezo público. Non se establecerá ningunha outra exención ou bonificación, agás o disposto en normas con rango legal ou tratados internacionais. Artigo 5.–Contía.5.1.–A contía do prezo público regulado nesta ordenanza fixarase de conformidade coas tarifas establecidas no apartado seguinte, e a súa determinación ou liquidación realizarase no momento da concesión do servizo polo órgano municipal competente, previo informe do técnica/o dos servizos sociais do concello, quen comprobará a documentación relativa á capacidade económica e emitirá un informe especificando a achega económica que corresponda das solicitudes con proposta de concesión.5.2.–0 importe do prezo público regulado na presente ordenanza determinarase mediante a aplicación das seguintes tarifas: As porcentaxes que hai que aplicar axustaranse ao custo de hora por servizo prestado, que se fixa inicialmente en sete euros para os días laborais e de oito euros para os festivos e domingos, e poderá ser revisable como consecuencia das variacións do índice de prezos ao consumo (IPC). Artigo 6.–Obriga de contribuír.1. A obriga de pagamento do prezo público regulado nesta ordenanza nace desde que se inicie a prestación do servizo.2. As liquidacións de prezos practicaranse por meses naturais, aboándose cada mensualidade nos 15 primeiros días naturais do mes. O abono efectuarase mediante domiciliación bancaria, para o cal deberán presentar o n° de conta correspondente no momento da solicitude do servizo.3. As tarifas revisaranse anualmente, poio que as persoas beneficiarias do servizo deberán presentar a actualización de rendas durante os dous primeiros meses do ano.4. As altas e baixas no servizo se prorratearán por quincena.5. Non se practicará liquidación nos periodos de suspensión temporal do servizo, recollidos no artigo 11 do Regulamento do servizo de axuda no fogar. Artigo 7.–Xestión.1. A xestión do prezo público corresponde a oficina de Rendas do Concello.2. 0 departamento de servizos sociais remitirá a oficina de rendas relación mensual asinada con especificación dos datos necesarios para a liquidación do prezo público. Disposición transitoria. As persoas que a entrada en vigor desta ordenanza estivesen recibindo os servizos que constitúan a obriga de pago deste prezo público, continuarán coas prestacións autorizadas, pero, en todo caso, seranlles de aplicación as tarifas e demais criterios de aplicación establecidos nesta ordenanza. En tanto se determina a referencia de renda que corresponda a cada beneficiario do servizo para a liquidación da cota a ingresar, de acordo coas prescricións dos artigos anteriores, tomarase a cota fixada na resolución de autorización de prestación do servizo. Estas liquidacións terán carácter de liquidación provisional e practicarase a definitiva, complementaria ou con dereito a devolución, segundo proceda, notificándolle o obrigado o pagamento para o ingreso da cota complementaria ou execución da devolución. A tal efecto, por parte dos servizos sociais procederase a requirir a documentación acreditativa da renda e patrimonio no prazo dun mes dende a publicación desta ordenanza. Disposición derrogatoria. Queda derrogada a ordenanza reguladora do prezo público pola prestación do servizo de axuda no fogar, publicada no Boletín Oficial da Provincia de data 28/02/09. Disposición final primeira. No non disposto na presente ordenanza estarase o preceptuado na Lei Xeral Tributaria: no Real Decreto Lexislativo 2/2004, de 5 de marzo, e demais disposicións concordantes coa materia. O Reglamento do servizo de axuda a domicilio do Concello de Sada e as disposicións ou normas marco na materia, aprobadas pola Xunta de Galicia, constituirán Normas de referencia para a interpretación do articulado desta ordenanza. Disposición final segunda. Esta ordenanza, que foi aprobada polo Pleno da Corporación en sesión celebrada o día 24 de xuño de dous mil dez, entrará en vigor logo de que se publique enteiramente o seu texto no Boletín Oficial da Provincia e transcorra o prazo de quince días á que se refiren os artigos 70.2 e 65.2 da Lei 7/1985, do 2 de abril, Reguladora das Bases de Réxime Local. Sada, 7 de setembro de 2010. O alcalde Asdo.: Abel López Soto